Jamaluddin Hossain

Jamaluddin Hossain (an haife shi a ranar 8 ga Oktoban shekara ta 1943 -Ya mutu a ranar 11 ga Watan Oktoban shekarar 2024)  ya kasance ɗan wasan kwaikwayo na ƙasar Bangladesh, darektan kuma mai fafutukar wasan kwaikwayo.  Gwamnatin Bangladesh ta ba shi lambar yabo ta Ekushey Padak a shekarar 2013..

 Ilimi da aiki 
An haifi Hossain a ranar 14 ga Oktoban shekarar 1943 a cikin 24 Parganas a Lardin Bengal na lokacin, Indiya ta Burtaniya. Bayan rabuwa da Indiya a shekarar 1947, iyalinsa sun zauna a Chittagong a Gabashin Bengal a lokacin. Ya fara karatu a Makarantar Saint Placid a Chittagong.  Daga nan ya kammala karatu daga Kwalejin Chittagong da Jami'ar Injiniya da Fasaha ta Bangladesh. Ya kasance abokin aji na ɗan wasan kwaikwayo Abul Hayat a cikin waɗannan cibiyoyin.

Hossain ya kasance memba na Nagarik Natya Sampradaya, ƙungiyar wasan kwaikwayo daga Shekarar 1975 har zuwa shekara ta 1995. A shekara ta 1997, ya fara ƙungiyarsa ta Nagarik Natyangan Ensamble kuma ya yi aiki a matsayin babban sakatarenta. Ya kasance memba na presidium na Ƙungiyar Wasanni ta ƙasar Bangladesh (BGTF) kuma babban sakatare na Betar Television Shilpi Sangsad. 

 Rayuwa da mutuwarsa 
Hossain ya auri ƴar wasan kwaikwayo Rowshan Ara Hussain a shekarar 1965. Sun haɗu yayin da suke mambobin ƙungiyar wasan kwaikwayo ta Nagarik Natya Sampradaya .  Ɗansu, Tasfin Hossain Topu, mataimakin farfesa ne a Jami'ar Mount Royal da ke ƙasar Calgary . 

Hossain yana cikin magani a Babban Asibitin Rockyview a ƙasar Calgary lokacin da ya mutu a ranar 11 ga Oktoban shekarar 2024, yana da shekaru 81. 

 Ayyuka 
Hossain ya ba da umarnin shahararrun wasan kwaikwayo ciki har da Khanchar Bhitor Achin Pakhi, Raja Rani, Chand Boniker Pala, Ami Noi, Bibishab da Jugol Bondi.

 Manazarta 

 Hanyoyin Haɗin waje 


Rukuni:Mutuwan 2024
Rukuni:Haifaffun 1943